OpenLLM-France/wikimedia huggingface dataset:
# Ginkaku-ji

Ginkaku-ji (japonieraz: 銀閣寺, euskaraz: «Zilarrezko Pabiloiaren Tenplua») , Japoniako Kyoto hirian dagoen tenplu budista bat da. Bere izen ofiziala Jishō-ji (japonieraz: 慈照寺, euskaraz: «Erruki dizdiratsuaren tenplua») da. 1474an eraikiarazi zuen Ashikaga Yoshimasa shogunak, bere aitona Ashikaga Yoshimitsuk eraikiarazi zuen Kinkaku-ji edo "Urrezko pabilioia"ren antzeko eraikin bat eraiki nahi zuena, baina, zoritxarrez, ezin izan zuen eraikina zilarrez estali, pentsatu zuen bezala. Tenplua, gaur egun, Rinzai Zenaren Shokoku-ji adarraren zati da.

## Egitura

Kannon gela da tenpluko egitura nagusia, Ginkaku edo Zilarrezko pabilioia bezala ezagutzen dena. Eraikinaz gain, tenpluak, goroldioz estalitako lorategiak eta lorategi japoniar bat ditu.

## Historia

Kinkaku-ji bezala, Ginkaku-jia, jatorrian, shogunarentzako erretiro eta atsedenaldi leku bezala eraiki zen. 1485ean, Yoshimasa, monje budista Zen bihurtu zen, eta, bera hil ondoren, eraikina, tenplu budista bihurtu zen, Jishō-ji bezala berrizendatua.

## Onarpena

Aintzinako Kyotoko monumentu historikoak deritzon multzoaren zati da (Kioto, Uji eta Otsu hiriak), UNESCOk, 1994an, Gizateriaren Ondare izendatu zuena.

## Galeria

* Neguan
* Negua
* Ginkaku, beste angelu batetik ikusia
* Tōgudō (1486), Altxor Nazional bat Ginkaku-jin
* Tenplua inguratzen duen lorategiaren ikuspegia
* Udan
* Ginkaku-ji hareazko lorategiarekin
* Ginkaku harrizko lorategiarekin

## Ikus, gainera

* Aintzinako Kyotoko monumentu historikoak

## Kanpo estekak

* Datuak: Q257473
* Multimedia: Ginkaku-ji / Q257473
# Ginkana

Ginkana, ingelesezko gym edo gymnastics (euskaraz, gimnastika) eta hindizko khana (euskaraz, bilera) hitzetatik, taldeka egiten den haur jolasa da. Euskal Herriko herrietako jaietan eta aisialdiko taldeetan sarri jolasten da ginkana.
Ginkana bat egiteko 20-40 bat lagun behar dira. Pertsona batzuk begiraleak izatea gomendatzen da. Jokalariak taldeetan banatu ondoren, aldi bakoitzean proba, zeregin eta jolas ezberdinak proposatzen zaizkie parte-hartzaileei era ordenatuan (adibidez, Zenbat leiho ditu udaletxeak? galderari zuzen erantzun beharra, begiraleek ezkutaturiko objektu bat aurkitzea, kale jakin bat aurkitzea, alkandora gorria jantzita duen pertsona bat ekartzea, herriko plazan kanta bat abestea, toki jakin batean dagoen begirale batek emango duen pasahitza esatea, ...). Zeregin guztiak burutzen dituen lehenengo taldeak irabaziko du ginkana.

## Erreferentziak

* ↑ Euskaraz jinkana ahoskatzen da.

## Kanpo estekak

* Datuak: Q1393308
* Multimedia: Gymkhana (motorsport) / Q1393308
# Ginji Aki

Ginji Aki (japonieraz: 安芸 銀治, 1994ko ekainaren 4a - ) Japoniako futbolaria da.
Hainbat futbol taldetan jokatu du, esaterako Blaublitz Akita.

## Kanpo loturak

* (Japonieraz) J.League Data Site
* Datuak: Q30936858
* Multimedia: Ginji Aki / Q30936858
# Guipuzcosoma comasi

Guipuzcosoma comasi Chordeumatida espezie bat da,Vandeleumatidae familia biologikoa. Iberiar Penintsularen iparraldeko endemismoa; orain arte Gipuzkoako haitzuloetan aurkitu da. Hizkuntz arruntaz ehunzango espezie bat da. María Cristina Vicente Gómezek lehen aldiz deskribatu zuen, 1980an.

## Bibliografia

* Vicente, M. C. & J.-P. Mauriès. 1980. "Un género y una especie nuevos de Diplópodos cavernícolas de Guipúzcoa, España (Myriapoda - Diplopoda)". Speleon, 25: 9-13.

## Kanpo loturak

* Datuak: Q4284649
* Espezieak: Guipuzcosoma comasi
# Guipúzcoa Unida

Guipúzcoa Unida (GU) Gipuzkoako alderdi politiko erregionalista izan zen.
Alianza Popular koalizioaren saila izan zen Gipuzkoan. Koalizioak, ETA eta zuen itxuragatik, GU erabili zuen abertzaletasunaren aurka erregionalismo bultzatzeko asmotan. Gipuzkoako erregionalismoak UAk Araban edo UPNek Nafarroan izan zuten iturri bera izan zuen.
1977an Espainiar Hauteskunde Orokorretan hartu zuen parte. Laugarrena izan zen, 27.000 boto (%8,16a) lortuz. Hala ere, ezin zuen eserlekua lortu Euskadiko Ezkerrak 4.000 boto gehiago lortu zituelako.
Gipuzkoan GU, EKD eta Demócratas Independientes Vascosek guztira botoen %18a lortu bazuten ere ez zuten eserlekurik izan.
1977tik aurrera, Gipuzkoan Alianza Popular aurkeztu zen.
Hiru hamarkadetan inaktiboa izan bada ere, GU oraindino erroldatutako alderdia da.

## Ikus, gainera

* Alianza Popular

## Kanpo estekak

* Datuak: Q3822618
# Guipry

Guipry (bretainieraz Gwipri) Ille eta Vilaine departamenduan dagoen Bretainiako udalerria da.

## Kanpo estekak

* Datuak: Q1074620
* Multimedia: Guipry / Q1074620
# Guiratinga

Guiratinga Brasilgo udalerri bat da, Mato Grosso estatuan kokatua. 10.963 biztanle ditu 5.061,687 km²ko eremuan.

## Ikus, gainera

* Mato Grosso

## Kanpo estekak

* Datuak: Q2011948
* Multimedia: Guiratinga / Q2011948
# Guiricema

Guiricema Brasilgo udalerri bat da, Minas Gerais estatuan kokatua. 7.778 biztanle ditu 293,578 km²ko eremuan.

## Ikus, gainera

* Minas Gerais

## Kanpo estekak

* Datuak: Q1790795
* Multimedia: Guiricema / Q1790795
# Guiri

Guiri («giri» ahoskatua) Espainian Europa iparraldeko eta anglosaxoi jatorriko atzerritar turistak eta bisitariak izendatzeko erabiltzen den lagunarteko gaztelaniazko hitza da. Ez da, bere horretan, hitz gutxiesgarritzat hartzen.

## Etimologia

Giristino euskal hitzetik dator, karlistek liberalei mespretxuz deitzeko erabiltzen zutena, Maria Kristina Borboikoari erreferentzia eginez. Frankismo garaian, polizia eta guardia zibilak izendatzeko terminoa ere izan zen, kataluniar kultura zapaltzen zutelako mespretxuz.

## Erreferentziak

* ↑ «¿Quiénes son los 'guiris'?» web.archive.org 2016-02-02 (Noiz kontsultatua: 2023-04-25).

## Kanpo estekak

* Datuak: Q5616647
# Haarlemmerliede en Spaarnwoude

Haarlemmerliede en Spaarnwoude (entzun) Herbehereetako Ipar Holanda probintziako herria da. 2010eko urtarrilaren 1eko erroldaren arabera, herriak 5.404 biztanle zituen.

## Ikus, gainera

* Ipar Holanda

## Kanpo estekak

* (Nederlanderaz) Udalaren webgunea.
* Datuak: Q9921
* Multimedia: Haarlemmerliede en Spaarnwoude / Q9921
# Haas F1 Team

Haas F1 Team, lehenago Haas Racing Garapenak (edo Haas Formula LLC) bezala ezaguna, 1 Formulako taldea da. Stewart-Haas Racing taldeko jabe berdinarena da. Azken honek NASCAR Sprint Cup Seriesetan parte hartzen du. Gene Haasek berak sortu zuen eta FIAk eta Bernie Ecclestoneek 2014ko apirilean eman zioten baiezkoa. Debuta 2015ean izateko planak bazeuden ere, azkenean 2016ra atzeratu zuten hobeto prestatzeko. Haas Racing Developmentsek Kannapolis, Ipar Carolinan, dauka egoitza, NASCAR Sprint Cupeko Stewart-Haas Racingekin batera.
2010ean USF1 taldeak egindako saiakera okerraren ostean, eta 1986 denboraldian Haas Lola talde amerikarra desagertu zenetik, lehen talde amerikarra izango zen Haas. Aurretik, 70.hamarkadan, Shadow Racing Cars eta Penske Racing ziren AEBetako errepresentazioa.

## Historia

Haas taldeak Dallara etxe italiarrak diseinatu eta eraikitako txasisa eta Ferrari motorra dauka. Jaguar eta Red Bull Racingeko zuzendari tekniko ohia da zuzendaria; Guenther Steiner.
2015eko irailaren 29an Romain Grosjeanen kontratazioa iragarri zuen taldeak, lehen giradi gisa. 2015eko urriaren 30ean, halaber, bere taldekidea 2015ean Ferrariko proba gidari gisa aritu zen Esteban Gutiérrez izango zela jakin genuen.

### 2016 denboraldia

Haasek arrituta utzi zuen jende asko FIAren "crash test"a gainditzen lehena izan baitzen. Horrela, denboraldiaurreko lehen probetan parte hartzeko gai izan ziren, Bartzelonan. 1986tik lehen 1 Formulako auto amerikarra izango zena otsailaren 21ean aukeztu zuten.

## Emaitzak 1 Formulan
### Emaitzak 2016an

Lehen lasterketan puntuetan sartzea lortu zuten auto batekin (Romain Grosjean 6.). Hori gutxi ez eta hurrengo lasterketan bostgarren egitea lortu zuen. Laugarrenean ere puntuetan egotea lortu zuten. Hortik aurrera, denboraldi osoan beste behin sartu ziren puntuetan soilik (Romain Grosjean 7.)

## Ikus gainera

* Stewart-Haas Racing
* Team Haas (AEB) Ltd.
* Shadow Racing Cars
* Penske Racing
* USF1

## Erreferentziak

* ↑ «FIA WMSC statement, Marrakech, 2014-4-11»
* ↑ «FIA WMSC statement, Marrakech, 11 April 2014»
* ↑ Noble, Jonathan (2014-4-6)
* ↑ Doolittle, Dave (2014-4-13)
* ↑ Beer, Matt (2010-6-24)
* ↑ Gluck, Jeff (2014-4-14)
* ↑ «Ferrari anuncia que suministrará sus motores al Haas F1 Team»
* ↑ García, Miguel Ángel (2015-9-30)
* ↑ «El mexicano Estéban Gutiérrez, piloto de Haas F1»
* ↑ Baldwin, Alan (2016-1-8)
* ↑ «Haas presentó a su primer monoplaza»

## Kanpo estekak

* Datuak: Q16300222
* Multimedia: Haas F1 Team / Q16300222
# Haar (Bavaria)

Haar Alemaniako udalerria da. Bavaria estatuan kokatuta dago, [[Munich (barrutia)|Munich]] barrutian. 2014an 19.879 biztanle zituen 12,9 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q504820
* Multimedia: Haar (bei München) / Q504820
# Haarlemmermeer

Haarlemmermeer (entzun) Herbehereetako Ipar Holanda probintziako herria da. 2010eko urtarrilaren 1eko erroldaren arabera, herriak 144.882 biztanle zituen. Herriburua Hoofddorp (literalki: Herriburu) deitzen da. Amsterdameko aireportua Schiphol Haarlemmermeerren dago.

## Ikus, gainera

* Ipar Holanda

## Kanpo estekak

* (Nederlanderaz) Udalaren webgunea.
* Datuak: Q9924
* Multimedia: Haarlemmermeer / Q9924
# Haarbach

Haarbach Alemaniako udalerria da. Bavaria estatuan kokatuta dago, [[Passau (barrutia)|Passau]] barrutian. 2014an 2.553 biztanle zituen 47,71 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q261515
* Multimedia: Haarbach / Q261515
# Haaren

Haaren (entzun) Herbehereetako Ipar Brabante probintziako herria da. 2010eko urtarrilaren 1eko erroldaren arabera, herriak 13.639 biztanle zituen.

## Ikus, gainera

* Ipar Brabante

## Kanpo estekak

* (Nederlanderaz) Udalaren webgunea.
* Datuak: Q9840
* Multimedia: Haaren / Q9840
# Haas Etxea

Haas Etxea, alemanez Haas-Haus, Austriako Viena hiriburuan dagoen eraikin bat da.
1990ean Hans Hollein austriar arkitektoak diseinatu eta eraikiarazi zuen.
* Datuak: Q697572
* Multimedia: Haas-Haus / Q697572
# Haasi barbo

Haasi barboa' (Barbus haasi) Barbus generoko animalia da. Arrainen barruko Actinopterygii klasean sailkatzen da, Cyprinidae familian.

## Erreferentziak

* ↑ (Ingelesez) FishBase
* ↑ Euskalterm: [Hiztegi Terminologikoa] [1991]

## Ikus, gainera

* Barbus
* Cyprinidae

## Kanpo estekak

* FhisBase.org
* Datuak: Q305538
* Multimedia: Barbus haasi / Q305538
# Gustavo Núñez (beisbol jokalaria)

Gustavo Adolfo Núñez,, (San Pedro de Macorís, Dominikar Errepublika, 1988ko otsailaren 8a), beisbolean lehiatzen den kirolari dominikarra da.
2020ko Udako Olinpiar Jokoetan, Tokio 2020an (Tokio), esku hartu zuen, eta brontzezko domina lortu zuen Dominikar Errepublikaren taldearekin, Japoniaren eta AEBko taldeen atzetik.
Taldea, honako hauek osatzen zuten: Darío Álvarez, Gabriel Arias, Jairo Asencio, Luis Felipe Castillo, Jumbo Díaz, Junior García, Jhan Mariñez, Cristopher Mercedes, Denyi Reyes, Ramón Rosso, Ángel Sánchez, Raúl Valdés, Roldani Baldwin, Charlie Valerio, José Bautista, Juan Francisco, Jeison Guzmán, Erick Mejia, Gustavo Nuñez, Emilio Bonifácio, Melky Cabrera, Johan Mieses, Yefri Pérez eta Julio Rodriguez-ek.

## Nazioarteko emaitzak

Udako Olinpiar Jokoak :
| Urtea | Lekua | Domina | Proba |
| 2020 | Tokio Japonia | 03 ! | Gizonezkoa. |

## Erreferentziak

* ↑ «Gustavo Nuñez» olympedia.org (Ingelesez)

## Kanpo estekak

* Datuak: Q107490573
# Gustavo Torner

Gustavo Torner (Cuenca, Espainia, 1925eko uztailaren 13a) espainiar pintore eta eskultorea da.

## Biografia

Baso-ingeniaritzako ikasketak egin zituen, eta alor horretan lanean aritu zen zenbait urtez, harik eta 1965ean pintura eta eskulturatik bizitzea erabaki zuen arte. Ingeniari gisa Teruelen izan ondoren, 1951n Cuencara joan zen bizitzera. 1963-1966 bitartean, Zóbel eta Gerardo Ruedarekin batera, Espainiako Arte Abstraktuaren Museoa sortzen eta prestatzen aritu zen Cuencan.
Obra figuratiboa egin zuen hasieran, baina 1960tik aurrera irudi kontrajarriak eta kontzeptualak agertzen hasi zen. Aldi berean, euskarri gisa, oihalaren ordez zura eta inoiz metala ere erabiltzen hasi zen. Gero, eskultura monumentalak egiten hasi zen, eta collageak, baina azkeneko urteetan berriro itzuli da pinturara, abstrakzioaren, konstruktibismoaren eta mininal art korrontearen ildotik. Bere obran sentimendua analisi formalaren mende dago, eta baita dena argitzen eta aseptikoki antolatzen duen asmamen zorrotz baten mende ere.
Pintura eta eskultura lanez gainera, aipagarria du, baita ere, antzerki-obretarako egindako lana, dekorazioa eta irudiak bereziki. Bere ardura izan da, baita ere, Madrilgo Prado Museoko zenbait aretoren berrikuntza, eta Loewe etxearen denden diseinua. 1979. urtetik aurrera berak antolatu ditu Madrilgo Juan March Fundazioaren erakusketak.
1987an Espainiako gobernuak Arte Ederretako Merituaren Urrezko Domina eman zion. Bere obra, hala eskulturak nola pinturak, munduko museo onenetan aurki daiteke, Madrilgo Reina Sofian, Londresko Tate Galleryn, Tokioko Western Art Musuemen, eta San Frantziskoko Achenbach Foundation for Graphic Artsen, besteak beste.
* Gustavo Tornerren eskultura, Plaza de los Cubos (Madril)
* Gustavo Tornerren eskultura, Museo Arte Público (Madril)

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/26 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q3121400
* Multimedia: Gustavo Torner / Q3121400
# Gustavo Maeztu

Gustavo Maeztu Whitney (Gasteiz, 1887ko otsailaren 11 – Lizarra, 1947ko otsailaren 9a) margolari kostunbrista izan zen. Ramiroren eta Mariaren anaia izan zen.

## Biografia

Gurasoak Manuel de Maeztu Rodriguez eta Juana Whitney zituen, kubatar jatorriko ingeniaria bata eta diplomazialari ingeles baten alaba bestea.
Antonio Lekuona eta Manuel Losada maisuekin hasi ondoren, Parisen egin zituen bere ikasketak. Madrilgo Arte Ederretako Erakusketetan parte hartu zuen 1912, 1915, 1924, 1926 eta 1936. urteetan. Bakarkako erakusketak ere egin zituen Bartzelonan, Donostian, Madrilen, Bilbon, Zaragozan, Parisen eta Londresen. Jaioterrira itzuli eta El Coitao astekaria sortu zuen.
Kritikarien arabera, Maezturen litografiak hobeak dira koadroak baino. Bere lan nagusiak: Zumalacárregui, Costa vasca, El moruno, Retrato de mi hermana María, El ciego de Catalañazor, Pescadores koadroak, eta Cacería vasca en los alrededores del Castillo Butrón eta Apunte marino litografiak. El imperio del gato azul obra eman zuen argitara 1911. urtean.
1936an Ramiro bere anaia fusilatua izan ondoren, Lizarrara joan zen. Bertan bere izena daraman Guztavo Maeztu Museoa sortu zuten.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011-12-27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ EIMA: Eskola-liburuetako onomastikaren, gertaera historikoen eta artelanen izenak. Zerrendak.
* ↑ Auñamendi Eusko Entziklopedia. Gustavo de Maeztu Whitney. .
* ↑ Museoaren webgunea

## Ikus, gainera

* Arabar ospetsuen zerrenda.

## Kanpo estekak

* Datuak: Q3757161
* Multimedia: Gustavo de Maeztu / Q3757161
# Gustavo Noboa

Gustavo José Joaquín Noboa Bejarano (Guayaquil, 1937ko abuztuaren 21a - Miami, 2021eko otsailaren 16a), Ekuadorko 42. presidentea izan zen 2000 eta 2003 bitartean. Guayas probintziako gobernadorea izan zen 1983tik 1984ra eta 1998an Ekuadorko presidenteordea Jamil Mahuadekin. 2000ko urtarrilaren 21ean estatu kolpe militar batek Mahuad kargutik kendu zuen eta hurrengo egunean Noboa presidente bihurtu zen. 2003an Lucio Gutiérrez hauteskundeetako irabazleak ordezkatu zuen.
* Datuak: Q471291
* Multimedia: Gustavo Noboa / Q471291
# Gustavo Ochoa

Carlos Gustavo Ochoa Lezaun (Lerin, Nafarroa Garaia, 1959) matematikari nafarra, Nafarroako Unibertsitate Publikoaren irakaslea da.

## Biografía

Gustavo Ochoa Zaragozako Unibertsitatean ikasi zuen, Sari Nagusia eskuratuz bertan 1981ean. Unibertsitate berean, aljebra espezialitatean, doktoretza egin zuen. 1989tik Nafarroako Unibertsitate Publikoan lan egin du. 1999tik 2002ra, Matematika eta Informatika Sailaren zuzendaria izan da erakunde horretan. Halaber, Nafarroan, 1992tik, Espainiako Olinpiada Matematikoaren antolatzailea da.

## Obra

* Teoría de la información: códigos y criptografía (2021). Julio Lafuenterekin batera, Nafarroako Unibertsitate Publikoa.
* Año mundial de las matemáticas. Koordinatzaileak: Gustavo Ochoa eta José Ramón Pascual Bonis. Nafarroako Unibertsitate Publikoa, 2002. ISBN 84-95075-76-8.
* Los grupos de automorfismos de los anillos de Burnside de los grupos finitos hamiltonianos y diédricos (1984). Doktoretza tesia. Zaragozako Unibertsitatea.

## Erreferentziak

* ↑ https://www.unavarra.es/pdi?uid=28
* ↑ https://www.europapress.es/navarra/noticia-catedratico-julio-lafuente-profesor-gustavo-ochoa-upna-autores-manual-codigos-criptografia-20210821172234.html
* ↑ https://www.eldiario.es/navarra/ultimas-noticias/catedratico-julio-lafuente-profesor-gustavo-ochoa-upna-autores-manual-codigos-criptografia_1_8237135.html

## Kanpo estekak

* (Gaztelaniaz):Argitaratutako lanak.
* Datuak: Q107938714
# Gustavo Petro

Gustavo Francisco Petro Urrego (Ciénaga de Oro, Kolonbia, 1960ko apirilaren 19a) kolonbiar ekonomialaria eta politikaria da. Kolonbiako presidente karguaren zina egin zuen 2022ko uztailaren 7an eta herrialdeko historiako lehen ezkerreko presidentea da.
Ekonomian graduatua da Kolonbiako Externado Unibertsitatean.

## Bizitza

1960ko apirilaren 19an jaio zen Ciénaga de Oron. Andrés Gustavo Petro Sierra irakaslearen eta Clara Nubia Urregoren semea.
1977an M-19 gerrillako kide egin zen. Gerrillari garaian Aureliano komandante aliasa erabili zuen Gabriel García Márquezen Cien años de soledad eleberriko Aureliano Buendía koronela pertsonaiarengatik. 1984an, M-19aren su-etenarekin eta baketze-elkarrizketekin (Corintoko akordioak) batera, M-19ko kide zela ezagutzera eman zuen, Zipaquiráko zinegotzia zenean . 1985ean Kolonbiako Armada Nazionalak atxilotu zuen armak eramateagatik eta konspiratzea egotzita. 1987an aske utzi zuten.
Bake-prozesuarekin gerrillatik desmobilizatu ziren beste kide batzuekin M-19 Aliantza Demokratikoa sortu zuen. 1997an Bide Alternatiboa mugimendura joan zen M-19 Aliantza Demokratikoko beste kide batzuekin batera. 2006 eta 2010 bitartean Polo Demokratiko Alternatiboa alderdi politikoko kide izan zen. 2011n Aurrerakoiak Mugimendua sortu zuen, ondoren Kolonbia Gizatiarra izena hartu zuena.
2012 eta 2015 bitartean Bogotako alkatea izan zen.
2018ko Kolonbiako Presidentetzarako Hauteskundeetan Kolonbia Gizatiarra alderdiaren presidentegaia izan zen. Kolonbiako Zentro Demokratikoko Iván Duque Márquezek irabazi zituen hauteskundeak eta Petroren hautagaitzak bigarren egin zuen. Hauteskundeen ondoren senatua osatu zenean, Kolonbiako Errepublikako senatari-karguan zin egin zuen.
2022ko Kolonbiako Presidentetzarako Hauteskundeetan Kolonbia Gizatiarra alderdiaren presidentegaia izan zen.

## Erreferentziak

* ↑ «Gustavo Petro M19 talde gerrillariko kide ohiak hartu du Bogotako alkate kargua, eta kalean armak eramatea debekatu du» Berria 2012-01-02 (Noiz kontsultatua: 2022-01-02).

## Kanpo estekak

* Datuak: Q704022
* Multimedia: Gustavo Petro / Q704022
# Giovanni Battista Ceschi a Santa Croce

Fra' Giovanni Battista Ceschi a Santa Croce (Venezia, 1827ko otsailaren 22a - Erroma, 1905eko urtarrilaren 24a) Maltako Ordenako 75. Printze eta Maisu Nagusia izan zen 1879tik 1905era.
1856ko otsailaren 21ean Maltako Ordenan sartu zen Justiziako Zaldunaren mailarekin. 1871ko urtarrilaren 19an Unbriako Fiorucci di Pietralungako Komandantzia jaso zuen. 1872ko otsailaren 14an Maltako Ordenaren Ordezkari izendatu zuten, eta 1879ko martxoaren 28an, Leon XIII.a Aita Santuak Maisu Nagusii izendatu zuen. Hirurogeita hamar urte ziren Maisu Handi bat izendatzen ez zela.
Ordenak egiten zituen lanak berrezarri zituen, eta ospitaleen, hospizioaren eta behartsuentzako dispentsarioen mantentze-lanetan inplikatu zen. Maltako Prioratoaren Villa zaharberritu zuen eta Ordenako elkarte nazionalak sortzen hasi zen hainbat herrialdetan.
* Datuak: Q79018
* Multimedia: Giovanni Battista Ceschi a Santa Croce (GM 74) / Q79018
# Giovanni Battista Donati

Italiar astronomoa (Pisa, 1826 - Florentzia, 1873). Kometa baten espektroa ikusi eta aztertu zuen lehena izan zen. Kometen adatsek gas argitsuak dituztela aurkitu zuen, eta eguzkiaren argiaren ispilatze soilez ez dutela kometek distiratzen. Sei kometa aurkitu zituen; horietako batek bere izena du. Izarrak sailkatzen ere egin zuen lan. Aurkikuntza horiek zirela eta, Florentziako astronomia-behatokiko zuzendari izendatu zuten.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/28 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
# Giovanni Antonio Scopoli

Giovanni Antonio Scopoli (batzuetan latinez: Johannes Antonius Scopoli) (Cavalese, 1723ko ekainaren 3a – Pavia, 1788ko maiatzaren 8a) italiar-austriar mediku eta naturalista izan zen.
Innsbruckeko Unibertsitatean medikuntza ikasi ondoren, mediku aritu zen jaioterrian eta Venezian. Idrijako merkurio-meategietan ere lan egin zuen mediku moduan.

## Lanak

* Flora Carniolica (1760)
* De Hydroargyro Idriensi Tentamina (1761)
* Entomologia Carniolica Vienna: Trattner. (1763)
* Joh. Ant. Scopoli der Arzneywissenschaft Doktors, Ihro ... Majest. Cameralphysici in der Bergstadt Idria ... Einleitung zur Kenntniß und Gebrauch der Foßilien, Hartknoch4031 Göttingen : Niedersächsische Staats- und UniversitätsbibliothekRiga (1769)
* Anni Historico-Naturales (1769–72)
* Flora Carniolica exhibens plantas Carnioliae indigenas et distributas in classes, genera, species, varietates, ordine Linnaeano (1772)
* Introductio ad historiam naturalem, sistens genera lapidum, plantarum et animalium hactenus detecta, caracteribus essentialibus donata, in tribus divisa, subinde ad leges naturae. Prague. (1777)
* Fundamenta Botanica Praelectionibus publicis accomodata. Papiae, S. Salvatoris (1783)
* Pierre Joseph Macquerrekin batera, - Dizionario di chimica del Sig. Pietro Giuseppe Macquer…Tradotto dal francese e corredato di note e di nuovi articoli... Pavia: printed at the Monastery of San Salvatore for G. Bianchi (1783–84)
* Deliciae Flora et Fauna Insubricae Ticini (1786–88)
* Datuak: Q84181
* Multimedia: Giovanni Antonio Scopoli / Q84181
* Espezieak: Giovanni Antonio Scopoli
# Giovanni Battista Casti

Giovanni Battista Casti (Acquapendente, Viterbo, 1724ko abuztuaren 29a - Paris, 1803ko otsailaren 5a) italiar idazlea izan zen.
Apaiz-ikasketak egin ondoren, Montefiasconeko apaiztegian hasi zen irakasle, 16 urte besterik ez zuela. Katalina II.a Errusiako tsarraren gortean egon ondoren (1778-1784), Austriako Frantzisko I.aren gorteko poeta izan zen (1790). Parisen bizi izan zen azken urteetan. Novelle Galanti (Galai kontakizunak, garai hartako ohituren satira, 1793) eta Gli Animali parlanti (Abere hiztunak, politikariak kritikatzen dituen alegoria poetikoa, 1802) dira haren obra garrantzitsuenak. Azken lan hori 1794-1802 urte-bitartean moldatu zuen, eta interes handia eragin zuenez, frantsesera, alemanera eta gaztelaniara itzuli zen, eta oso modu librean eta eranskinekin, baita ingelesera ere.
Goyaren Los desastres de la guerra serieko margolan batzuk Gli Animali parlanti idazlanaren 1813ko itzulpen batean oinarrituta daude.
Ondorengo opera hauetarako libretoak ere idatzi zituen: Il re Teodoro in Venezia (Giovanni Paisielloren musika, 1784); La grotta di Trofonio (Antonio Salieriren musika, 1785); Prima la musica e poi le parole (Antonio Salieriren musika, 1786); eta Catilina (Antonio Salieriren musika, 1792).

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/28 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q251926
* Multimedia: Giovanni Battista Casti / Q251926